Federación Internacional de Festivais Méliès

A **Federación Internacional de Festivais Méliès** (en inglés: *Méliès International Festivals Federation*, **MIFF**), anteriormente coñecida como **Federación Europea de Festivais de Cinema Fantástico** (en inglés: *European Fantastic Film Festivals Federation*, **EFFFF**), fundada en 1987, é unha rede de 32 festivais de cinema de xénero procedentes de 22 países de catro continentes, con sede en Bruxelas, Bélxica, dedicada a promover e apoiar o cinema europeo, particularmente as películas dos xéneros de fantasía, terror e ciencia ficción.

Ernest Mathijs e Jamie Sexton describiron a MIFF como a maior rede de culto baseada nos afeccionados do continente, comparable en alcance á Convención Mundial de Ciencia Ficción, a San Diego Comic-Con e ao Fangoria's Weekend of Horrors, aínda que menos comercial.

A MIFF outorga cada ano o Méliès d'Or (Méliès de Ouro) para recoñecer a mellor longametraxe fantástica europea e a mellor curtametraxe, así como o Premio da Federación á Mellor Película Asiática. Desde 2018, a Federación entrega tamén o Méliès de Carreira a persoas con contribucións destacadas ao cinema fantástico europeo.

## Historia 
A MIFF foi fundada en 1987 por iniciativa de cinco festivais de cinema: o Fantafestival de Roma, Fantasporto do Porto, o Festival Internacional de Cinema Fantástico e de Ciencia Ficción de París, o Festival Internacional de Cinema Fantástico de Bruxelas e o Festival de Cinema de Sitges.

A MIFF creou os seus primeiros premios en 1995, o Méliès d'Argent (Méliès de Prata) e o Méliès d'Or (Méliès de Ouro), nomeados en honra de Georges Méliès, o gran pioneiro francés do cinema fantástico e dos efectos especiais. Os premios tiñan como obxectivo destacar a creatividade e calidade das películas fantásticas europeas, estimular a produción e promovelas a nivel mundial.

A primeira cerimonia do Méliès d'Or foi celebrada polo Festival Internacional de Cinema Fantástico de Bruxelas en 1996 e o premio foi outorgado a Álex de la Iglesia pola película *O día da besta* (en castelán: *El día de la Bestia*). A revista *Variety* cualificou o Méliès d'Or como o máximo recoñecemento europeo para películas de terror.

En 2019, a Federación mudou o seu nome de Federación Europea de Festivais de Cinema Fantástico a Federación Internacional de Festivais Méliès, reflectindo a súa expansión global.

## Festivais membros 
### Membros afiliados 
* Festival Internacional de Cinema Fantástico de Bruxelas – Bruxelas, Bélxica
* Festival de Cinema de Sitges – Sitges, España
* Imagine Film Festival – Ámsterdam, Países Baixos
* Lund International Fantastic Film Festival – Lund, Suecia
* MOTELx – Lisboa, Portugal
* Festival Internacional de Cinema Fantástico de Neuchâtel – Neuchâtel, Suíza
* Festival de Cinema Fantástico Europeo de Estrasburgo – Estrasburgo, Francia
* Trieste Science+Fiction Festival – Trieste, Italia

### Membros competitivos 
* Abertoir – Aberystwyth, Gales
* Court Métrange – Rennes, Francia
* Curtas Festival do Imaxinario – Vilagarcía de Arousa, España
* Fancine – Málaga, España
* Fant – Bilbao, España
* Fantaspoa – Porto Alegre, Brasil
* GFFF - Galician Freaky Film festival – Vigo, España 
* Grimmfest – Manchester, Reino Unido
* Grossmann Fantastic Film and Wine Festival – Ljutomer, Eslovenia
* Haapsalu Horror and Fantasy Film Festival – Haapsalu, Estonia
* HARD:LINE Film Festival – Ratisbona, Alemaña
* Isla Calavera – Illas Canarias, España
* Festival de Cinema de Terror de Molins de Rei – Molins de Rei, España
* Razor Reel Flanders Film Festival – Bruxes, Bélxica
* Ramaskrik Film Festival – Oppdal, Noruega
* Ravenna Nightmare Film Fest – Rávena, Italia
* Festival de Cinema de Terror e Fantasía de San Sebastián – Donostia, España
* Slash Film Festival – Viena, Austria
* Splat!FilmFest – Varsovia e Lublin, Polonia
* Wench Film Festival – Bombai, India

### Membros colaboradores 
* Festival Internacional de Cinema Fantasia – Montreal, Canadá
* Fantastic Fest – Austin, Texas
* Mórbido Fest – Puebla, México
* Festival Internacional de Cinema Fantástico de Bucheon – Bucheon, Corea do Sur
* Screamfest Horror Film Festival – Hollywood, California
* Offscreen Film Festival – Bruxelas, Bélxica
* Maskoon Fantastic Film Festival – Beirut, Líbano

### Antigos membros 
* Cinénygma Luxembourg International Film Festival – Cidade de Luxemburgo, Luxemburgo
* Dead by Dawn – Edimburgo, Escocia
* Espoo Ciné International Film Festival – Espoo, Finlandia
* Fantafestival – Roma, Italia
* Fantasporto – Porto, Portugal
* Horrorthon Film Festival – Dublín, Irlanda
* London FrightFest Film Festival – Londres, Inglaterra
* NatFilm Festival – Copenhague, Dinamarca
* Festival Internacional de Cinema Fantástico de Riga – Riga, Letonia
* Utopiales – Nantes, Francia

## Notas 
## Ligazóns externas 
* Páxina oficial da MIFF